
			כתב תביעה 


סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	839 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל והתובע הגיש למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובע הזכות לקבל פסק דין שלא בפניך. 









חלק 2: 

(1) בעלי הדין : 

1. התובע, יליד 3.12.1981, היה בכל הזמנים הרלבנטיים לתביעה זו הנוהג ו/או המשתמש ברכב הנושא מספר רישוי 86-959-65 (להלן:"הרכב").

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

רצ"ב תעודת חובה, דו"ח שמאי ותמונות הרכב, מסומנו ״כנספח 1״.

(2) פירוט הסעד המבוקש באופן תמציתי: 

3. התובע נפגע בתאונת דרכים כהגדרתה בחוק הפיצויים לנפגעי תאונות דרכים. הנתבעת ביטחה את השימוש ברכב בו אירעה התאונה בביטוח חובה ועל כן עותר התובע לפצות בגין הנזקים שנגרמו לו בתאונה.  

4. התובע, שכיר במפעל ייצור, נעדר מעבודתו לאחר התאונה, נזקק להפוגות ממושכות במהלכה, ונגרמו לו הפסדי שכר.

5. התובע מוגבל מאז התאונה בביצוע פעולות יומיומיות שונות ובניהול משק ביתו, הוא נזקק לעזרת הזולת וימשיך להיזקק לה גם בעתיד. 

6. עקב מגבלותיו הנובעות מהתאונה נזקק התובע לשימוש מוגבר במוניות, ולהסעות מיוחדות, ויזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

7. בתאריך 18.10.2024, בשעה 18:45 או בסמוך לכך, בכביש 2, היה הרכב בו נסע התובע מעורב בתאונה עם רכב ___ והוא נפצע ונחבל בגופו (להלן: "התאונה").

8. לאחר התאונה החל התובע לסבול מכאבי ראש וסחרחורות ומכאבים בצוואר ובגב תחתון, הוא שהה במנוחה בביתה, בתקווה שמדובר בכאבים שיחלפו. אולם כעבור מספר ימים, נוכח הימשכות הסחרחורות, החמרת הכאבי גב עם נפיחות בגב תחתון, כולל איבוד שליטה על יציאות, הוא פנה לקבלת טיפול רפואי במרכז הרפואי שיבא, בתל השומר, שם נבדק ולאחר קבלת טיפול ראשוני נמצאה דלקת במקום המכה, הוא שוחרר לביתו בהמלצה להמשך מעקב רפואי, נטילת תרופות אנטי דלקתיות, משככי כאבים ושבועיים מנוחה.

9. התובע אשר המשיך לסבול מכאבים והגבלה בתנועות הצוואר והגב, עם הקרנת לרגל ימין, הוא טופל במסגרת קופת החולים, שם הופנה לביצוע טיפול פיזיותרפיה, נטילת משככי כאבים וחודש מנוחה נוסף.

10. בעקבות מספר ימים של כאבים שהחלו להופיע בבית חזה משמאל, פנה התובע למיון ב"שיבא" בתל השומר, הוא שוחרר בהנחיה לביצוע בדיקות דימות, המשך מעקב רפואי ונטילת משככי כאבים.


11. כמצוות רופאיו ביצע התובע סדרת טיפולי פיזיותרפיה אינטנסיביים, תוך משמעת ותרגול עצמי, אך למרות הטיפול נותר עם כאבים והגבלה משמעותית בטווחי תנועות הצוואר והגב, הוא נצרך לימי מחלה ממושכים.

רצ"ב תעודות רפואיות, מסומנות "כנספח 2".

12. מאז התאונה סובל התובע מסחרחורות,  מכאבים והגבלה בתנועות הצוואר והגב עם הקרנה לרגל ימין, מקושי בכיפוף והרמה, מקושי בעמידה, הליכה וישיבה ממושכת, מחוסר יציבות, מכאבים וצורך בנטילת משככי כאבים והטיפולים בו צפויים להימשך גם בעתיד. 

13. התובע עובד בפס ייצור, עבודה הכרוכה מעצם טיבה וטבעה בכיפוף והרמה, מתקשה מאז התאונה ומחמת תוצאותיה בביצוע עבודתו, נזקק למי מחלה ממושכים, להפוגות ממושכות במהלכה, נגרמו לו הפסדי שכר וצפויים לה הפסדי שכר לעתיד.

14. מאז התאונה ומחמת תוצאותיה מתקשה התובע בניהול משק ביתו, נזקק לעזרת הזולת ויזקק לה גם בעתיד.

15. לאחר התאונה ומחמת תוצאותיה נזקק התובע לשימוש מוגבר במוניות, ולהסעות מיוחדות ויזקק לכך גם בעתיד.        
חלק 3 
16. להלן פירוט נזקי התובע:
1. נזק מיוחד:  
(1)  הפסדי השתכרות בעבר –			    	          85,500 ₪ 
(2)  עזרת הזולת בעבר –	           				              25,250 ₪  
(3)  הוצאות רפואיות ונסיעות לטיפולים בעבר –	          12,500 ₪ 
(4)  הסעות מיוחדות ושימוש מוגבר במוניות בעבר -            10,250 ₪

2. נזק כללי:
כב' בית המשפט מתבקש לפסוק לתובע פיצוי הולם בגין נזקיו, בין היתר, בראשי הנזק הבאים:
(1) הפסדי השתכרותו בעתיד, על-פי מידת מוגבלותו התפקודית של התובע, או לחילופין, בהתאם לשיעור נכותו הרפואית, לרבות הפסדים בתקופת  הפנסיה.
(2)  עזרת הזולת בעתיד.
(3)  הוצאות רפואיות ופארה רפואיות ונסיעות לטיפולים בעתיד. 	
(4)  הוצאות ניידות ונסיעה בעתיד. 
(5)  פיצוי בגין נזקיו הלא ממוניים של התובע. 

פירוט העובדות המקנות סמכות לבית המשפט:
 
17. הנתבעת חייבת לפצות את התובע בהיותה מבטחת השימוש ברכב בעת התאונה.

18. כל הטענות בכתב תביעה זה נטענות במצטבר או לחילופין, הכל לפי תכנן והקשרן.

19. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת. 

אשר על כן, מתבקש בית המשפט הנכבד להזמין את הנתבעת לדין ולחייבה לפצות את התובע כמפורט לעיל, בצירוף ריבית חוקית מרבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.



                                                                                          ______________
						               אריאל פרייברג, עו"ד
								          ב"כ התובע



